
Către:        Autoritățile și instituțiile publice centrale, teritoriale și locale înrolate în    platforma ANFP

În atenția:    Conducătorului autorității/ instituției publice

Referitor la:  INVITAȚIE participare – Webinar – “Procesul de recrutare în funcția publică – Competența face diferența!”

Agenția Națională a Funcționarilor Publici (ANFP) implementează, în parteneriat cu asocierea SC Ernst & Young SRL - Ascendis Consulting SRL - Băncilă, Diaconu și Asociații – Societate Profesională de Avocați cu Răspundere Limitată - 42 Organizational Assessment SRL - EY Cyprus Advisory Services Limited - Ernst & Young Cyprus Limited, proiectul “ Servicii de consultanță în vederea elaborării de studii/analize și proiecte de acte normative și acordarea de suport în vederea implementării jalonului 419 PNRR”, ce vizează implementarea măsurii privind operaționalizarea cadrelor de competență din administrația publică centrală, din Componenta C14 – Bună guvernanță, Reforma 3 - Management performant al resurselor umane în sectorul public și are drept jalon de îndeplinit până la data de 31 decembrie 2025: Jalonul 419 - Cadre de competență operaționale în administrația publică centrală.
În cadrul acestui proiect, cu sprijinul furnizorului ASCENDIS Consulting SRL, derulăm o serie de webinarii menite să asigure îndrumare, transfer de cunoștințe și de know-how și să faciliteze înțelegerea și punerea în aplicare a cadrelor de competențe în procesul de recrutare de către instituțiile și autoritățile din cadrul administrației publice, în conformitate cu anexa nr. 8 la Ordonanța de urgență a Guvernului nr. 57/2019, cu modificările și completările ulterioare, inclusiv cu noutățile aduse prin Ordonanța de urgență a Guvernului nr.121/2023, dar mai cu seamă în clarificarea pașilor de urmat conform OPANFP nr. 332/2024 privind aprobarea Metodologiei-cadru de analiză a posturilor
Astfel, vă rugăm să desemnați o persoană, funcționar public de execuție din cadrul compartimentului de resurse umane, cu responsabilități în analiza posturilor și/sau elaborarea cadrelor de competențe, pentru a participa la webinarul din data ………………, ce se va desfășura în intervalul orar 9:00 - 14:00, prin intermediul platformei Teams. Linkul de participare va fi transmis direct pe e-mailul persoanei desemnate de dumneavoastră.
În cadrul webinarului se va pune accent pe aspectele practice ale procesului de analiză a posturilor conform metodologiei-cadru elaborate de ANFP cu simplificarea aspectelor indicate de compartimentele de resurse umane, pe modalitatea de stabilire a competențelor generale si specifice pe diferite tipuri de posturi, prezentarea compendiului de competențe specifice pregătit de echipa de proiect, elaborarea fișelor de post, modalități de verificare a competențelor specifice în cadrul concursurilor pe post precum și pe bunele practici din sfera resurselor umane pe care le vor prezenta traineri cu vastă experiență în domeniu. Aceste webinarii reprezintă o extensie a întâlnirilor tehnice susținute de reprezentanții ANFP.
Webinarul reprezintă suport adițional în învățare, transfer de cunoștințe și know how, pe lângă Metodologia-cadru elaborată de ANFP și aprobată prin OPANFP nr.332/2024.
Participarea la acest webinar reprezintă o oportunitate oferită reprezentanților compartimentelor de resurse umane de a își îmbunătăți activitățile din cadrul procesului de recrutare din perspectiva celor mai bune practici din branșă, customizate pe procesele descrise în reglementările aplicabile funcției publice. Întrebările de legalitate, de tratare a unor situații specifice, individuale, vor fi colectate și transmise ANFP pentru a formula răspunsuri fundamentate legal. 
Avem rugămintea ca detaliile persoanei desemnate să participe să fie transmise, până la data de ……………………………. la adresa de e-mail: instruireanfp@ascendis.ro . Pentru detalii, Alexandra Ion, 0743.150.372. 
Cu deosebită considerație,

